มีอาการตกขาว เป็นน้ำช่วงเช้าตื่นนอนค่ะ แล้วมีอาการคันร่วมด้วย บางทีก็จะเป็นก้อนขาวๆค่ะ ตอนนี้ ทานทาม๊อกซิเฟ่น มาประมาณ 1 ปีแล้วค่ะ กลัวจังเลยค่ะ ว่าจะไปเจอที่มดลูก
สวัสดีค่ะ อาการตกขาวและคันอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดโดยยาทาม๊อกซิเฟ่นดังกล่าวมาน่าจะเป็นยารักษาเรื่องของเนื้องอกเต้านม ซึ่งอาจมีการลุกลามไปที่บริเวณอื่นๆหรือพบร่วมกับเนื้องอกมดลูกหรือรังไข่ได้ แต่ส่วนใหญ่แล้วมักไม่ได้มาด้วยตกขาวค่ะ อาจจะมาด้วยก้อนคลำได้ ท้องโตขึ้น เลือดออกผิดปกติทางช่องคลอดควรไปพบสูตินรีแพทย์ หากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์